На основу члана 32. став 1. тачка 6) Закона о локалној самоуправи ("Службени гласник Републике Србије", број 129/07, 83/14-и др. закон, 101/16 - и др. закон, 47/18 и 111/21 – др. закон) и члана 37. став 1. тачка 7.) Статута Града Ниша ("Службени лист града Ниша", број 88/08, 143/16 и 18/19),

Скупштина града Ниша, на седници од 2024. године, донела је

**О Д Л У К У**

**О ПОВЕЋАЊУ ГОДИШЊЕ ЧЛАНАРИНЕ ГРАДА НИША НАМЕЊЕНЕ ЗА РАД И ПОСЛОВАЊЕ ДРУШТВА СА ОГРАНИЧЕНОМ ОДГОВОРНОШЋУ „РЕГИОНАЛНА РАЗВОЈНА АГЕНЦИЈА ЈУГ“ ДОО НИШ**

Члан 1.

Град Ниш повећава годишњу чланарину намењену за рад и пословање Друштва са ограниченом одговорношћу „Регионална развојна агенција Југ“ ДОО Ниш, тако да сада износи 0,19% од укупно остварених пореских прихода у претходној години.

Члан 2.

Овлашћује се Градоначелник Града Ниша, да у име града потпише правне акте у вези са повећањем годишње чланарине коју Град Ниш исплаћује Друштву са ограниченом одговорношћу „Регионална развојна агенција Југ“ ДОО Ниш.

Члан 3.

 Ова одлука ступа на снагу осмог дана од дана објављивања у "Службеном листу Града Ниша".

 Број:

 У Нишу, \_\_\_\_\_\_\_\_\_\_\_\_\_

**СКУПШТИНА ГРАДА НИША**

 Председник

 Проф. др Игор Новаковић

**О б р а з л о ж е њ е**

 Скупштина Града Ниша је Одлуком о оснивању Регионалне агенције за развој општина Нишавског, Пиротског и Топличког округа од 18.12.2007. године („Службени лист Града Ниша“, број 87/2007) приступила оснивању „Регионалне развојна агенција Југ“.

 Уговором о оснивању Друштва са ограниченом одговорношћу „Обласна развојна агенција Југ“ (од 25.06.2009. године) и Уговором о оснивању друштва са ограниченом одговорношћу (број 03-057/12 од 31.01.2012. године), којим је замењен Уговор од 25.06.2009. године, основано је Друштво са ограниченом одговорношћу „Регионална развојна агенција Југ“ ДОО Ниш.

 Друштво тренутно у свом саставу има 21 члана а од тога је 12 локaлних самоуправа.

 Град Ниш и Друштво са ограниченом одговорношћу „Регионална развојна агенција Југ“ ДОО Ниш су потписали Уговор о уређењу међусобних права и обавеза (број 04-021/17 од 27.02.2017. године), Анекс уговора (број 4657/2019-01 од 27.11.2019. године) и Анекс уговора (број 04-307/22 од 30.11.2022. године), којим је предвиђено да је Град Ниш, као један од оснивача, обавезан да исплаћује годишњу чланарину намењену обезбеђивању средстава за рад и пословање „Регионалне развојне агенције ЈУГ“ у износу од 0,1% од укупно остварених пореских прихода у претходној години. Будући да је ово минимални износ чланарине, који не обезбеђује довољна средства за несметано функционисање Друштва са ограниченом одговорношћу „Регионална развојна агенција Југ“ ДОО Ниш, поменуто Друштво се обратило Граду са иницијативом за повећање чланарине Града Ниша којом се финансира пословање Друштва (број 4312-01/2024 од 18.12.2024. године).

Град Ниш је измирио своје обавезе према Друштву за 2024. годину у износу од 10.898.057,02 динара.

 Град Ниш одлучио је да повећа годишњу чланарину намењену за рад и пословање Друштва са ограниченом одговорношћу „Регионална развојна агенција Југ“ ДОО Ниш, тако да сада износи 0,19% од укупно остварених пореских прихода у претходној години. На овај начин Град ће омогућити Друштву са ограниченом одговорношћу „Регионална развојна агенција Југ“ ДОО Ниш да несметано функционише и учествује у изради стратешких и развојних докумената, јачању регионалне сарадње и умрежавању, пружању подршке ММСП сектору и предузетништву, пружању подршке почетницима у пословању итд.

Средства за плаћање годишње чланарине за Друштво са ограниченом одговорношћу „Регионална развојна агенција Југ“ ДОО Ниш за 2025. годину, у износу од 23.000.000,00 динара, обезбеђена су код Канцеларије за локални економски развој, на позицији 403, економска класификација 451 – Субвенције јавним нефинансијским предузећима и организацијама.

На основу горе наведених разлога предлаже се Скупштини Града Ниша да донесе Одлуку о повећању годишње чланарине намењене за рад и пословање Друштва са ограниченом одговорношћу „Регионална развојна агенција Југ“ ДОО Ниш, тако да сада износи 0,19% од укупно остварених пореских прихода у претходној години.

 Канцеларијa за локални економски развој

 ДИРЕКТОР

 Драгана Ненадов Станковић